Puncak Jaya utawa Gunung Carstensz utawa Piramid Carstensz utawa Nemangkawi (ing basa Amungkal) utawa Ngga Pulu utawa Carstensz Toppen utawa Gunung Sukarno, iku pucuk gunung ing Barisan Sudirman, Papua, Indonésia. Gunung iki dhuwuré 4.884 m lan ing saubengé ana gletser Carstenz, siji-sijiné gletser tropika ing Indonésia, sing kamungkinan bakal musna saka anané pamanasan global.